|  |  |  |
| --- | --- | --- |
| **Elem tartalma: Lelkiív** | | Kategória: lelkiív |
| Szerző(k):Galgamenti Nagyboldogasszony Közösség | | Esemény: Tábor |
| Kapcsolódó téma: Szent József | Kapcsolódó előadás: | |
| Régió: Galga | Település: Máriabesnyő | Időpont: 2021.07. |

Kapcsolódó anyagok:

2021\_07\_szent\_Jozsef\_negy\_foeloadas\_egyben\_ossz\_tabor

2021\_07\_szent\_Jozsef\_tema\_es\_esemenyösszegzo\_ossz\_tabor

Törzsanyag:

**Összrégiós lelki ív a 2021-es Szent József táborhoz- Galgás átirat**

 Átfogó gondolatok

 A lelki ív a tábor legfontosabb része. Ha nincs spirituális célunk a táborral, akkor nem válik munkánk többé, mint egy világi tábor, ahol van strand, kirándulás, múzeumlátogatás, és kötött programok, megtűzdelve néhány monoton imádsággal, amit a fiatalok nem élnek át, csak részt vesznek rajta. Munkánk jelentősége, hogy a fiatalokat Istenhez közelebb tudjuk vezetni, ehhez viszont elengedhetetlen egy jól kigondolt lelki ív.

A lelki ív szempontjából fontosak:

* Tábor téma és ige
* Tábor célja
* Napi téma
* Napi ige
* Napi cél (spirituális cél)
* Napi jelszó
* Napi dinamika - játék
* Témához illő imádságok, ismert anyagok beépítése, újak kitalálása kreatív, lelket vezető imádságok felé
* Illeszkedő egyéb programok, amik szintén képesek szolgálni az adott napi célt

**Mi az idei tábor célja régiótokban?**

A téma szerint lehetséges célok:

* Táborozók felfedezhessék hivatásukat, ebben segíteni őket
* Isten szavára jobban figyelni, abban elmélyülni: szemlélődés, megkülönböztetés
* József példája nyomán elmélyülni abban, milyen is egy ,,igaz ember”? Az igaz ember készségeit gyakorolni…

**A lelki ív lehetséges menete átfogóan:**

megérkezés (1. nap) - megtisztulás (2. nap) - megismerés (immár tiszta lélekkel 3-4. nap) - megélés (4-5. nap) - levezetés (bátorítás a megélés folytatására, összegzés a 6. napon)

**Napi igék és jelszavak:**

A tábori Igét, majd az adott napi Igéket és jelszavakat mindig a napindító gondolat keretében mondjuk el és ragasszuk is ki lehetőleg a napkezdés helyén (pl. kápolna)! A jelszót ismételtessük el velük a napindítóban, sőt a nap során többször is, pl. amikor a napi dinamikát ismételjük vagy gyakoroljuk! A napi dinamikát általában a reggeli ima után, a napi ige, a napi jelszó és a napindító gondolat után magyarázzuk el és hívjuk meg a táborlakókat annak gyakorlására!

***TÁBORI IGE:***

**„József erre fölébredt álmából és úgy tett, ahogy az Úr angyala parancsolta”**

### Hétfő:

### Ige:  *„József erre fölébredt álmából és úgy tett, ahogy az Úr angyala parancsolta”*

### Jelszó: Ébredj fel!

* **Dinamika:** A tábori szignál, ami jelzi a hangszóróból, hogy program kezdődik. Gyakorold egész délelőtt, hogy amikor ezt meghallod, akkor kiesik minden a kezedből, abbahagysz mindent és elindulsz.
* **Spirituális cél**: Lehet, hogy még máshol van a fejed, az is lehet, hogy másmilyennek álmodtad a tábort, az embereket, mint amilyenek a kezdeti várakozásaid voltak. József hagyta, hogy várakozásait keresztülhúzza Isten és magához ölelte a valóságot, így egy nagyobb kaland, istenibb terv részese lehetett. Nem maradt várakozásainak és a belőlük fakadó csalódásainak a túsza.

(vö, Előadás 18. o., Ferenc pápa PaC 4)

* Itt még nincs előadás.
* A tábori igét a tábornyitón (pl. nyitó-mise) mondjuk el és motiváljuk őket arra, hogy ezt fogjuk a héten megélni vagy erről fog szólni a tábor. Helyezzük is el pl. a szembemiséző oltárra kiragasztva ezt az igét a nyitó napon!
* Tábori játékszabályokat is ágyazzuk bele az álmaink, előzetes várakozásaink elengedése gondolatába: pl. lehet, hogy valaki azt remélte, hogy bármikor kimehet a közértbe, sajnos nem, stb.

De meghívunk benneteket, hogy ezt a valóságot szeretettel öleljük át.

* **Esti ima:** Írd fel egy papírra, hogy mit hagysz otthon (örömteli dolgok, amikről sajnálod, hogy lemaradsz, aggodalmak, amit nem intéz el helyetted senki), s mik az álmaid, várakozásaid a táborral kapcsolatban. Aztán gyűrd össze, s tegyél ki egy üres lapot! Nézd ezt az üres lapot! Gondolj arra, hogy József felajánlja Istennek önmagát mint egy üres lap, amelyre Isten azt írhat, amit akar. Istennel számtalanszor újra kell terveznie az életét, s váratlan útirányok felé viszi az Úr. Te kész vagy-e a kalandra? Kész vagy-e megengedni, hogy az Úr arra vigyen, amerre akar? Oda tudod-e adni ezt a hetet Neki? Ha kész vagy felajánlani magadat mint egy fehér lap, amire Isten azt írhasson, amit akar, akkor hozd előre a fehér lapodat a kosárba az oltár elé! Az összegyűrt galacsint pedig tedd a padok melletti kukába.

Gyónást felvezetni-  gyónás mint ébredés (este már kapnak lelki tükröt kézbe, hogy reggel azzal ébredjenek egy új élet kezdetére) felkészülés- alatta: csend, halk zene  
eszközök: cetli, tollak, lelki tükör,

* szentmise: Tamás atya

Kedd- bűnbánati nap:

* **Ige**: ***„Amilyen gyengéd egy apa gyermekei iránt, olyan gyengéd az Úr azokhoz, akik félik őt” /Zsolt 103,13)***
* **Jelszó: Légy gyengéd!** (Ne marcangold magad, és másokat se kritizálj!)
* **Dinamika:** másokhoz és magunkhoz való gyengédség
* **I. előadás du.:** Szent József a háttérben maradó, gyengéd és engedelmes atya  
  -Ancsi, Marcsi, Eszti, Fanni  
  (-ne féljünk háttérben maradni  
   - ne féljünk gyengédek lenni  
  - ne féljünk engedelmesnek lenni)
* bűnbánati ráhangolódás: 1. Isten, mint gyengéd apa rész - Latya, + IJD (Ige, Jelszó és dinamika)  
                                           2. Ancsi, Bius, Beni buzdítás

Szentségkitét (kis csönd)

3. gyónásra készülés folyt.  
     4. technikai infók

eszközök: lelki tükör, cetli, toll, atya kártyák, zsepi, víz, szentkép, rózsafüzér  
+ zenei szolgálat, imaszándék doboz

* Spirituális cél:

1.- délelőtt

Ma ezt akarjuk átélni a bűnbánati napon, hogy minden bűnünk és hiányosságunk ellenére irgalmat nyerünk és Isten jóváhagyja létünket, sőt tevékeny közreműködőjévé tesz egy isteni műnek (isteni projektnek). József megtapasztalta, hogy szeretve van, hogy létére, életére, személyére mindenestől és teljesen igent mondtak (Isten és Szűz Mária is), ezért tudott magához is gyengéd lenni, amikor erejének és lehetőségeinek határához jutott és mások felé is gyengéden megnyílni. Akkor is, amikor emberileg nézve kudarcba fulladt minden eddigi erőfeszítése, munkája (pl. Betlehemben elveszíti a saját kezével felépített názáreti otthont, Egyiptomba menekülve pedig elveszíti még az istálló nyugalmát is). József az igaz és erős ember, mert tud újrakezdeni és tudja elfogadni hiányosságait. Ne köpködd magad és másokat se kritizálj! Légy gyengéd ma magadhoz és másokhoz is! Beszéljünk arról, hogy a bűn és a fel nem oldozott bűntudat fertőz! Vagy másokat is bénítunk, mérgezünk bűneinkkel vagy másokban fogjuk gyűlölni, kritizálni magunkat… Többiek is tartsanak bűnbánatot - ez a helyes önismeret egyik kulcsa. Beszélgetni legalább ők is menjenek el.  Hol valósítottam meg Isten álmát, hol nem? Miben álltam ellen Isten akaratának?

Gyengédség magamhoz:

a.) József az álmodozó. Álmaiban találkozik az Isten akaratával. Megengeded-e álmaidat? Mersz-e nagyot álmodni? Hiteles, mély vágyaidat elnyomod-e. Saját életedet mered-e élni, vagy szüleid és mások elvárásait teljesíted? Igazán mély vágyainkban találkozhatunk azzal, ami egyszer valóság lesz. Álmainkban mi is találkozhatunk az Isten akaratával. Természetesen nem a felszínes vágyainkról beszélünk, hisz minden pillanatban vágyunk, megkívánunk valamit. De ahogyan kutatjuk mélyebb vágyainkat, hivatásunkat, egyre mélyebbre áshatunk. Mered-e leghitelesebb álmaidat álmodni, akkor is, ha másokat ez féltéssel vagy irigységgel tölt el?

b.) József az igaz. Álmainkhoz való hűség. Túl nagy különbség van álmaink, vágyaink, és amiért rejtetten, következetesen, háttérben maradva tudunk dolgozni. A törvény mintha ellentétben állnának az álmainkkal. Engedelmesség: látom, szeretnél tanítani, de tanulni szeretsz-e? Igaz ember, aki kész megtenni a törvényt és Isten akaratát.   
Babits: “csöndben érik a csíra a fű alatt, a fű növése lassú. Ez az élet.” Azt azonban, hogy miért vagyunk képesek önfeledten, magától értetődően háttérben maradva a mindennapokban küzdeni, az határozza meg, hogy milyen vágyakat, álmokat találunk a szívünk legmélyén, ahol Isten is lakik.

c.) József a gyengéd férfi. József a kudarcos helyzetekkel gyengéden bánó ember. Képesek vagyunk-e gyengéd irgalommal közeledni saját gyöngeségeinkhez. Akkor vagyunk gyengédek magunhoz, ha nem rejtegetjük sebeinket, hanem ha megmutatjuk azt az orvosnak. Ha nem tudunk gyengéd szeretettel fordulni magunkhoz, akkor önvádhoz, vagy más kompenzációhoz fordulunk. Ha gyengéden elismerjük és elfogadjuk saját törékenységünket, ez vezet el bennünket a Szentgyónáshoz. A lelkiismeretvizsgálat nem szabad, hogy csak az önvádig jusson el. Az önvád a bűnbánat feltétele, de nem az eredménye. Legfontosabb gyümölcse a megtérés és a gyógyulás. Amíg a bűneidet nézed, addig még magadat nézed, hogy miért nem voltam én olyan, amilyennek lennem kell. A kiengesztelődés lényege, hogy már túllátsz a bűneiden Isten irgalmas szívéig, s az fáj, hogy ezt a szívet megsebezted és annak örülsz, hogy ez a szív megbocsátott. Ha Isten elé állsz, az Ő gyengéd szeretetét megtapasztalva érted meg, hogy Isten az a barát, aki ismer, és mégis szeret. Önmarcangolás, irracionális bűntudat: magam ítéletét Istené fölé heyezem.

d.) József a türelmes és alázatos férfi. József tudta, hogy a növekedést Isten adja. Tudott szemlélni és várni. Tudott pihenni is, nemcsak tenni. Tudsz-e pihenni? Vagy pihenésedben szétcsapatod magad?

e.) József az imádkozó férfi. Tudsz-e bensőséges kapcsolatban lenni magaddal? Csendben ülni önmagaddal és Isteneddel? Csendben hallgatni, imádkozni, anélkül, hogy magányodat érzéstelenítő szerként használnál valami pótcselekvést (gépezés, szörfözés, önerotika)?

Gyengédség másokhoz:

a.) József a tapintatos férfi. Védettségi igazolvány. A bűn fertőz. Oltsd be magad Jézussal, ne terjeszd a kórt! Légy gyengéd, figyelmes, tapintatos másokhoz.

b.) József a mások álmait is meghalló férfi. Álmodj úgy, hogy saját álmaid ne rémálomként hassanak másokra! Saját életedet akarod élni, hogy mások ne szóljanak bele, de vajon ez Isten útja-e?

c.) József a másokhoz is gyengéd férfi. Mások felé megnyilvánuló gyengédség: Miben fejlődtek mellettünk az utóbbi évben barátaink, szeretteink. A szeretet nem féltékeny. Mertük-e meghallgatni mások álmait. Az tud úgy szeretni, hogy másoknak is jó legyen, aki maga is átélte, hogy létének legmélyéig szeretve, elfogadva van. Elsősorban Isten által.

d.) József a tiszta férfi. Birtoklásvágy és önközpontúság nélkül volt gyengéd Máriához. Előfordult-e, hogy birtokolni akartad a másik embert, vagy önközpontú voltál barátságban, vagy érzékiséggel próbáltál meghittséget szerezni vagy nyújtani, miközben valódi intimitást nem lehet ezzel elérni. Egy csalódott lány, akit kihasználtak mondta: könnyebb a bugyit letolni, mint a lelket feltárni.

e.) József a felelősséget vállaló férfi. József nem beszél, hanem cselekszik: fogta a Gyermeket és Anyját, s elmenekült Egyiptomba. Ezáltal hajléktalanná válik, elveszíti mindenét, de megoltalmazza a gyermeket. Mennyire tudok felelősséget vállalni akkor is, amikor az hátrányokkal, következményekkel, veszteségekkel is jár? Pl. bevallani, hogy hibáztam, bocsánatot kérni akkor is, ha amiatt, ami kiderült nem engednek el valahova? Gyónásban kész vagyok-e legyőzni büszkeségem és szégyenem? Életkoromnak megfelelő felelősségeket, feladatokat vállalok-e otthon? Meghoztam-e már az életkoromban időszerű döntéseket?

* Hangozzék el a gyónás után az ebéden, hogy aki még bátortalan volt, vagy több időre van szüksége, hogy elmenjen beszélgetni/gyónni az atyákhoz, azokat buzdítjuk, hogy a következő napokban lépjenek oda az atyákhoz, pl. Laci atya itt van péntekig, Tamás atya is jön, Gosia nővér is itt van, csípjétek el őket!
* gyónás alatt: zenei szolgálat
* 10:00-11:00- rózsafüzér, közötte dalok
* gyónás után- atyák szentképet adnak
* gyóntató atyák:

-Laci atya  
-Pali atya  
- Joel atya  
- István atya  
- Zsolt atya  
- András atya, Rólik Róbert atya

* 17.30 - taizei mise: Laci atya - Álmodj Istennel!
* **spirituális cél 2.:** megértsék, hogy a hiteles mély vágyainkon keresztül hív minket az Isten, azokon keresztül tárulkozik fel Isten akarata.
* vacsi közben- félórázás- álmaink

eszköz: kinyomtatott kérdések páronként

*Esti irányított beszélgetéshez instrukció:*

Tegnap arra hívtunk Téged, hogy ébredj fel, ma az estéhez közeledve arra hívunk, hogy álmodj! Álmodj Istennel! Amikor megengedjük, hogy álmodjunk, az is az önmagunkhoz való gyengédség egyik formája. Délelőtt ráláthattunk vakfoltjainkra, hogy mik azok a dolgok az életünkben, amik elrabolják tőlünk az álmainkat vagy gátolnak minket abban, hogy Isten velünk kapcsolatos álmai kibontakozzanak. Vannak egészen hétköznapi álmaink/vágyaink, és vannak nagyrahivatott álmaink. Vannak álmaink, amik mások számára rémálomként hatnak, s vannak álmaink, amiket másokkal szövögetve valósíthatunk meg. Istennel azután tudunk nagyot álmodni, miután képessé váltunk arra, hogy mások álmait meghallgassuk és saját álmainkat másokéval és Isten ránk vonatkozó álmaival egyeztessük.

 A kérdések közt legyen:   
-Mi a te álmaid autója?   
- Mire költenéd a pénzt, ha nyernél a lottón?  
-Ha bárhova utazhatnál, mert milliárdos lennél, akkor hova utaznál?   
-Ha az időbe bárhova visszamehetnél, akkor melyik történelmi pillanathoz repülnél vissza, s kikkel találkoznál ott szívesen?   
-Milyen hivatásokat/foglalkozásokat próbálnál ki szívesen?   
-Oszd meg egy nagy álmodat!   
-Mesélj egy beteljesült álomról és egy meghiúsult álomról!   
-Mesélj egy olyan álomról, amelyben nagyrahivatottnak érzed/érezted magad!   
-Mesélj egy olyan álomról, ami másokat zavart!   
-Mesélj valaki álmáról, ami örömet okozott Neked!   
-Mesélj mások álmairól, amik téged zavarnak/zavartak!

* **Esti ima-**Álmodj Istennel! Álmainkat Istennek adni. Annák tanúságtétele + vezetett imájuk. Közbenjáró imáról beszélni, hogy az nem kuruzslás, hanem Isten elé hozzuk álmainkat/vágyainkat és rábízzuk testvérekre, hogy imában hordozzák.

1. zenei szolgálat: Bemegyek a szentek szentjébe- szentség kitétele - 3p- Latya  
2. imarész 5p  
3. Szanna, Manna tanúságtétele - 15p x2 - Jézushoz szólni, rövid fohász  
4. rövid csönd- 3p  
5. zenei szolg.- Oceans- 3p   
utána szentségeltétel?- 2p

Szerda

**Reggeli ima Mater Salvatoris dombon - Laci atya**

* **Ige:** *„****Azért szeret az Atya, mert odaadom az életemet, hogy majd újra visszavegyem. Nem veszi el tőlem senki, magam adom oda, mert van rá hatalmam, hogy odaadjam, és van rá hatalmam, hogy visszavegyem.” (Jn 10,17-18)***

***,,nem veszi el tőlem senki, magam adom oda”***

* **Jelszó: Fogadd el!**
* **Dinamika:** szentségimádás- fél órát vállalni  
  -zúgolódás nélkül fölajánlani valakiért. Elfogadás lehet passzív beletörődés, vagy előjelet válthat, és aktív felajánlássá válhat.
* **II. előadás:** Szent József az elfogadó apa  
  Forgószínpad: Tomi, Petra, Lojek, Püspök atya  
  (Ne féljünk” szeretettel elfogadni, amit nem mi választottunk)
* *Spirituális cél:* Istennek ajánlani szenvedésünket és örömünket! Ha nehézség ér, elfogadjuk, és ajándékot készítünk belőle: engesztelés lehetősége.

Reggeli ima- Laci atya – IJD

*József elfogadja Máriát anélkül, hogy feltételeket szabna.” (PaC 4 ea 14. o.)*

*Este szentségimádás és közbenjáró*

*,,Isten tud virágot növeszteni a kövek között” (PaC 4 - ea 19. o.)*

*Tanúságtétel napi feladatként: amit Isten tesz az életünkben. Amit nehéz volt elfogadni, de I. jót hozott ki belőle, osszuk meg egymással (kcs-ban, előadásban, imában…)*

*,,Minden személyes szenvedés előjelet vált, Isten közelségévé válik (PaC 4 - ea 20. o.)*

*,,Két módja van a szenvedésnek: szeretettel viselni a szenvedést, vagy szeretet nélkül szenvedni.” (Vianney Sz. Jn - ea 21. o.)*

*,,****Az elfogadás, mint igazi keresztény szabadságunk megvalósulása.”*** *(ea 16.) ,,nem válunk-e mindenbe beletörődő klónkká, zombikká, bólogató igáslóvá, akit mások irányítanak és mindig arra megy, amerre terelik...?” (ea 15) Ez inkább egy aktív együttműködés. Ebből lehetne viccet is csinálni.* ***Ne légy zombi!!! :)*** *Isten nem zsarnok, ő szeretetteljes együttműködésre hív, mely növekedésre visz, a világ, a függőségeid kizsigerelnek.*

*Fogadd el a nehéz testvért a csoportban, és barátkozz ma olyannal, akit nem annyira ismersz, vagy nem elsőre szimpatikus!*

*Fogadd el a nehezebb programok vagy az éjszakai virrasztás fáradtságát és tedd felajánlássá.*

*Fogadd el a kereteket, ha valamiben még belefeledkezve maradnál, de menni kell a következő programra stb.!*

*Fogadj el, vállalj apró szolgálatokat, amikre Isten Lelke indít, vagy úgy sejted másoknak örömet okoz.*

*Fogadd el, hogy vannak neked is nehézségeid és szükséged van Isten segítségére és mások imájára. Térj be egy percre Jézushoz és dobj be egy akár anoním imaszándékot az imadobozba!*

*Fogadd be testvéreid imaszándékát, s térj be napközben az altemplomba, olvass el egy-két szándékot és imádkozz!*

**IJD - JELSZÓ**  
- imaszándék doboz  
reggelinél- szép ruhát hirdetni,

* mise- Püspök atya- bazilikában- ünnepi mise  
  Lobmayer Marci- orgona
* közbenjáró - 20.15 megeszélés

Szentségkitétel előtt technikai infók, majd lelki felvezetés (ne kelljen bemondani, hogy lehet menni imát kérni, hanem hirdetjük, hogy a meggyújtott mécses jelzi majd). Ezután legyen csak Szentségkitétel.  
- Vica- közbenjárók köszöntése  
imádkozók:  
- Máthé Ági  
- SZH Eszter  
- Dávid  
- Gosia nővér  
- lengyel nővér  
- Venance  
- Laci atya  
- Tamás atya  
- Zorkóczy Zoli  
- Soós Gergő  
- Pici atya  
- Gödöny Zita?- Gödöny Peti?

-Petra

- Ági  
-Manna

- Szanna

-zenei szolgálat  
- kreatívosok- terep berendezni

*Napi feladat kiscsoportban:* Elmesélni egymásnak mindazt, amit Isten tesz az életünkben. Egy tapasztalatot, amikor Isten virágot tudott növeszteni a kövek között?

### Csütörtök:

* **Ige: *„Atyám mindmáig munkálkodik, azért én is munkálkodom.” /Jn 5,17/***
* **Jelszó: Légy bátor!**
* **Dinamika:** angyalkázós- ,, József játék”- árnyékként kísérő apa- oltalmazó
* új kcs-ban, akadályverseny indulás előtt- **IJD**
* **10.45 József-játék elmondása+ napi jelszó, Ige, dinamika. József játék húzása.**
* **III. előadás:** Szent József a teremtő bátorságú és dolgozó apa  
  Jani, Ági
* *Spirituális cél:* Istennek ajánlani szenvedésünket és örömünket! Ha nehézség ér, elfogadjuk, és ajándékot készítünk belőle: engesztelés lehetősége.
* reggel- szentségeltétel- Latya?  
  -közös zsolozsma- Szt József- Árpád  
  mise- Laci atya- mezőn
* hazaúton leülni - József játék megfejtés
* **Esti ima:** KCS**-** Légy bátorsaját szavas imához- kérés+hála-

Péntek:

* **Ige: *„Íme, atyád és én szomorúan kerestünk.” Ezt felelte: „De miért kerestetek? Nem tudtátok, hogy nekem Atyám dolgaiban kell lennem?” (Lk 2,48-49)***
* **Jelszó: Maradj háttérben! IJD** - reggeli előtt, rövid reggeli napindító az étkezőben ülve (böjtös reggelire hangolás?)
* **Dinamika:** angyalkázós- ,, József játék”- árnyékként kísérő apa- oltalmazó
* Saját kcs-n belül játszuk.  
  - Ha eddig te voltál a hangadó a csoportban, törekedj arra, hogy másokat is meghallgass, vagy olyan feladatokat keress, ahol nem te vagy előtérben.
* **IV. előadás:** Szent József az árnyékként kísérő atya  
  -Kristóf, Balázs  
  (Ne féljünk- szabadon hagyva szeretni  
  Ne féljünk- önmagunkat ajándékozni)

*Spirituális cél:*Együtt felfedezni, hogy nem kell ahhoz az élvonalban lenni, hogy megtegyük, amire Isten hív. Ugyanakkor a sunyiságot is kerülnünk kell, hogy hátulról akarunk másokat irányítani, akár mások mögé bújva, vagy bizonyos szolgálatokra hivatkozva ellébecoljuk a lelki programot, stb.

->**10-15 perces szilenciumot**- chill idő elejére

-Lehet tovább végezni a teendőket, vagy el lehet vonulni pihenni, Bibliát olvasni, akár játszani is, de megszólalni tilos. Legjobb, ha más módon sincs kommunikáció. Ez viszont már kizárja a közös munkát és játékot, ami talán nem is baj ennyi időre.

**mise-** Laci atya- tábortűznél (rövid Szmise) **esti ima- hálakör**

### Szombat:

* Reggeli ima (Szanna, Latya): lehetőség tanúságtételre felkérni azokat a tábori szolgálattevőket, akik tudvalevőleg csendesebbek, kevesebbet beszélnek, vagy nem annyira vannak célkeresztben. Ha vállalják, meséljenek hitükről, és hogy miért vállalják ezt a szolgálatot.  
  -Kulcsár Ákos  
  - Sari  
  - Bence

Keljünk fel az álmunkból és tegyük- háttérben szolgálva- minden nap- József az ács Istennel beszél  
útravaló- egy szavát sem írták le- nem állította magát fókuszba- az evangélium beszél róla- cselekvéseiről van szó- igaz ember- saját közösségünkben szolgálni, cselekedni  
reggeli ima- tanúságtevő- visszahúzódó emberek

* **Ige: újra a táborige *„József erre fölébredt álmából és úgy tett, ahogy az Úr angyala parancsolta”***
* **Jelszó:** **Tégy úgy!**
* összefoglaló előadások  
  KCS- Szent József játék leleplezése
* zárómise: Tatya